**Referat, bestyrelsesmøde Ballerup Rideklub 21.08.2018**

Til stede: Jørgen Munch, Cathrine Vinther Hohnen, Michael Friis, Mette Gade, Anette Claudi, Sidse Schøler, Ann Lyngberg Mortensen, Pernille Knudby Skude, Camilla Jellesmark.

1. *Nyt fra Jørgen*

* Sommerferieafvikling er gået som forventet.
* Foldordning, Ditte har opsagt sin stilling – der er lavet nyt opslag og der er kommet kvalificerede ansøgninger. Der afholdes samtaler i næste uge.
* Lisa er på skole fra uge 40 og 8 uger frem.
* Foder – overgang er gået godt. Det drøftes hvorledes vi sikrer at fodervognen x 1 mdtl. tømmes fuldt for foder – Jørgen sørger for plan for dette. Der laves reklamation på fodersilo pga. udfordringer ved fyldning – forventes løst inden næste påfyldning.
* Ladvognen er atter repareret og fungerer.
* Ny traktor er allerede fuldt ud taget i brug. OBS – der laves opslag til alle større maskiner, da det ofte opleves at børn og lign. Kravler rundt inde i maskinerne, og dermed ændrer på knapper osv.

1. *Nyt fra Cathrine*

* Der er som vanligt afviklet 3 ridelejre i sommers – alle er gået godt. Desuden afvikling af Duft af Pony med mange tilmeldte børn.
* Der er startet ny underviser Laura, der underviser på holdene onsdag & fredag. Desuden stopper Julia som underviser.
* Der afventes indkøb af ny rideskolehest, hvilket var udsat pga. herpes – Citango er meldt klar, men skal genoptrænes de næste 8 uger.
* Boksstatus, alle bokse er optaget.
* Parthold tirsdag – store udfordringer for parterne med den tidlige holdstart – pga. senere fri fra skole. Alle hold rykkes – Cathrine melder ud når det er endeligt på plads.
* Idrætsakademiet har aktuelt kun 1 hold – det samme har Sputnik

1. *Økonomi*

* Kasserer ikke i fremmøde, men der er ingen bemærkninger til tidl. fremsendte månedsregnskab.
* Vi må allerede nu indtænke prisstigninger på hø & wrap, pga. den tørre sommer.

1. *2020*

* Der har været gennemgang af stald mod mødding med både repræsentant fra kommunen samt entreprenør. Der er givet tilbud på renovering.
* Der afventes tilbagemelding fra kommune ifht. bevilling af økonomiske midler – budgetfremlæggelser & forhandlinger er netop startet i kommunalt regi.
* Der afholdes, som tidligere varslet – informationsmøde for berørte parter af ombygning af stald mod mødding, 30/8. Info. sendes ud.

1. *Diverse mails er gennemlæst, og besvares hurtigst muligt.*

* Vi forventer igen i år, at stille baner til rådighed for stilspringdommerkursus i DRF – Mette G. sørger for opslag.